નોટબંધીના અગાઉના ઓકટોબર 2016 માસમાં નવસારીમાં 885 દસ્તાવેજો સબરજિસ્ટ્રાર કચેરીમાં નોંધાયા હતા, તો નોટબંધી બાદ તેમાં ભારે ઘટાડો થઈ નવેમ્બર 2016માં દસ્તાવેજોની સંખ્યા માત્ર 229 જ થઈ ગઈ હતી. બીજા શબ્દોમાં કહીએ તો માત્ર ચોથા ભાગના દસ્તાવેજો જ થયા હતા. એક મહિનો (નવેમ્બરમાં) દસ્તાવેજોની સંખ્યામાં ઓછી રહ્યાં બાદ ડિસેમ્બર 2016માં દસ્તાવેજોની સંખ્યામાં વધારો થયો છે. ડિસેમ્બરમાં 400 દસ્તાવેજો નવસારી કચેરીમાં નોંધાયા હતા. શું દસ્તાવેજોની સંખ્યા વધતા નવસારીમાં રિઅલ એસ્ટેટના વેપારમાં સુધારો થયો છે. મંદીની અસર ઓછી થઈ છે. આ વાત નવસારીમાં બિલ્ડિંગ વ્યવસાય સાથે સંકળાયેલા માનવા તૈયાર નથી.